Document ID: /roh_data/filtered/fineweb-2-filterrobots_roh.jsonl.gz/2056

Sco quai che Leo Thomann il president communal da Surses ha ditg, saja sa mussà in grond basegn per peduns da cuntanscher Radons, suenter che l'offerta dal «Snowliner» era vegnida abolida avant trais onns.
Il nov bus che cursescha tranter Savognin e Radons cursescha trais giadas la damaun e trais giadas il suentermezdi. El porscha plaz a 14 persunas. Creschids pajan 10 francs per in viadi, uffants 5 francs, cun la Ela Card datti ina reducziun da 50%. Da reservar il bus n'è betg necessari, cun excepziun da gruppas.
Il bus dovra vias rumidas
La ruta dal bus va sur la resgia veglia da Savognin e sur Parnoz e Rasliung. Il bus cursescha sin vias existentas che vegnan rumidas aposta per il bus. Ina cumissiun da lavinas decida mintgamai sch’il bus po cursar.
RR actualitad 08:00